钦定古今图书集成/方舆汇编/职方典/第1531卷 > 镇远府祠庙考 通志
## 钦定古今图书集成/方舆汇编/职方典/第1531卷 > 镇远府祠庙考 通志

本府。〈镇远县附郭。〉

风云雷雨山川坛　在府城东一里。

社稷坛　在府治西三里。

厉坛　原在府城东三里车家湾。明知府张守让迁于治右北极观后。

城隍庙　旧在县左，明知府刘叔龙迁于治西。赤岩庙　在中河山龙鳌洞。

飞山庙　祀惠英侯杨再思，以有功于民，故立庙祀之。

忠武侯祠　祀汉丞相诸葛亮。明嘉靖二十九年，知府程㸅建。明季毁于苗。

皇清康熙十一年重修。

关圣祠　在祝圣桥，明季毁。

皇清康熙十二年重修。

朱文公祠　旧在中山寺洞中。明嘉靖九年，知府黄希英建。置田若干亩，镌石碑于洞口，曰“紫阳书院。” 二十七年，知府程㸅徙于东山书院后。明季毁。

皇清康熙十一年重建。

东山祠　“在府东关内” ，祀太守颜泽、刘善、周瑛、刘武臣、程㸅，郡丞何宣，别驾杨瑄，清浪参将彭伦。

张公祠　在东山观迎仙桥左，祀明太守张守让。守镇远，有惠政，郡人为立祠。

忠烈祠　有二：一在府西城内，祀郡人黄汝龙；一在镇远江南柴家坪，祀副总周仕达。二人俱以随征水西阵亡，赠都督佥事，今毁。

石龙土地祠　在西门内，明知府程㸅建。《施秉县》。

风云雷雨山川坛

社稷坛

厉坛

《城隍庙　志》俱未载所在。